Taurusfjella

Taurusfjella (tyrkisk Toros Dağları) er ei fjellkjede sør i Tyrkia, som skil kystregionen ved Middelhavet sør i Tyrkia frå det sentrale Anatoliaplatået. Systemet strekkjer seg langs ei kurve frå Eğirdirsjøen i vest til dei øvre områda av Eufrat og Tigris i aust. Dei er ein del av Det alpide beltet i Eurasia.

Fjella har mange toppar over 3 000–3700 moh. og kan delast inn i fire mindre fjellkjedar:"Mountaineering in Tyrkia" All About Tyrkia
Beydaglarifjella, vest, høgaste fjellet er Kizlarsivrisi på 3086 moh. 
Aladaglarfjella, sentralt, høgaste fjellet er Demirkazik på 3756 moh. 
Bolkarfjella, søraust, høgaste fjellet er Medetsiz på 3524 moh. 
Munzurfjella, nordaust, høgaste fjellet er Akbaba på 3462 moh. 
Mercanfjella, innanfor  Munzur

Det høgaste punktet i dei sentrale Taurusfjella er Demirkazık på 3756 moh.

Historie
Ein funnstad frå bronsealderen syner spor etter tinngruver ved Kestel.Yener, K.A. (2000) The Domestication of Metals: The Rise of Complex Metal Industries in Anatolia Brill, Leiden, ISBN 90-04-11864-0 Passet som i antikken vart kalla Dei kilikiske portane kryssar fjella nord for Tarsus. Under første verdskrigen vart det bygd eit tysk-tyrkisk jernbanesystem gjennom Taurusfjella, og dette vart eit viktig strategisk mål for dei allierte. Denne regionen vart spesifikt nemnd som eit strategisk kontrollert mål som skulle overgjevast til dei allierte i våpenkvilen som enda fiendskapen mot Det osmanske riket.Price, Ward (16 December 1918) "Danger in Taurus Tunnels" New York Times

Geografi
I Aladaglar- og Bolkarfjella har kalkstein erodert og danna karstiske landskap med fossar, undergrunnselvar og somme av dei større grottene i Asia. Manavgatelva spring ut frå sørsida av Beydaglarifjella.

Turistmål
I tillegg til turgåing og fjellklatring, er det to vintersportstader i fjella, ein ved Davras kring 25 km frå dei næraste to byane Egirdir og Isparta, og ein ved Saklıkent, 40 km frå byen Antalya.

Vardaviadukten, langs jernbanelinja mellom Konya og Adana ved landsbyen Hacıkırı i provinsen Adana, er ei 98 meter høg jernbanebru som vart bygd i 1910-åra av tyskarane.

Kjelder

Denne artikkelen bygger på «Taurus Mountains» frå ,  den 8. august 2012. 
 oppgav desse kjeldene:

Bakgrunnsstoff
  Kart over Eurasia i Taurusfjella

Kategori:Fjellkjeder i Tyrkia
Kategori:Middelhavsregionen i Tyrkia
Kategori:Sentral-Anatolia
Kategori:Den fruktbare halvmånen